Awaka Olugendo Olutaliiko Kkomo
Tukwanirizza mu lugendo olutaliiko kkomo!
Emirundi emeka gye wali obuuzizza omwana, "Kiki ky'oyagala okubeera ng'okuze?"
Ffena tulina ebirooto by'ekyo kye twagala okubeera. Tulina essuubi nti Katonda ajja kutukozesa okukola ekintu ekinene. Kino kiyinza okubeera mu masomero, mu makanisa gaffe, mu by'obufuzi, mu malwaaliro oba mu kuweereza ensi mu kitongole ekitali ky'amagoba. Katonda yetaaga abantu abalina obusobozi mu buli kifo era tusuubira okubeera abamu ku bbo. Nga naffe bwe tuloota nti Katonda ajja kutokozesa, n'abaana abali mu makanisa n'ebitundu byaffe bwe batyo bwe baloota. Basuubira era nebaloota kiki kye bagenda okuba mu biseera ebijja. Baloota nti Katonda alina entegeka ennene eri obulamu bwabwe.
Amawulire amalungi gali nti Katonda alina entegeka ez'amaanyi eri obulamu bwabwe.
Amawulire amabi gali nti bangi mu bbo bajja kukola ensobi era basubwe ebinene Katonda by'abategekedde.
Eno VBS ekwata ku kuyamba abaana abali mu bitundu byaffe OBUTASUBWA wabula okusigala ku Katonda ky'ayagala n'okukola eby'amaanyi mu bulamu bwabwe. Nga bwe kiba mu kulinnya olusozi, kyetaagisa okulemerako, obuvumu n'amaanyi okutuuka ku ntikko.
Eno y'engeri Katonda gy'akola mu bulamu bwaffe. Ekkubo eryambuka litera kubeera WANSI! Naye totya, ne bwe tuba tulaba nga tetulina gye tulaga oba nga tudda mabega, Katonda alina entegeka ennene eri obulamu bwaffe nga bwe kyali ku Yusufu. Katonda yeewaayo okutambuza obulamu bwaffe singa tuba tumuwadde olukusa.
"Alaba obulamu bwe alibubuza; abuza obulamu bwe ku lwange alibulaba." Matayo 10:39
Bwe tukwasa Katonda obulamu bwaffe, ne bwe tuba tuwulira ng'abakkirira tujja kuba twambuka waggulu.
Ggwe ogamba otya?
Oli mwetegefu okutwaala abayizi bo mu kulambula kw'okulinnya olusozi? Katwefuule nti tuli mu kuseerera ku muzira nga bwe tunyumirwa okwetoloola mu sitenseni nga "Eby'emikono By'akayumba" oba "Eby'emizannyo Ebinnyogoze". Abayizi bo bajja kunyumirwa okuwummulirako mu "Wooteri y'oku Ntikko" era boolese eby'emikono bye bakoze. Kijja kuba kyangu okugabana n'abazadde babwe biki bye bayize nga batuuse awaka kuba empapula zabwe zizingibwa okukola ebikomo ebiraga olunyiriri lw'olunaku. VBS eno erimu enteekateeka empya ezijja okubikkula amaaso g'abayizi bo okulaba ensi n'okubaagazisa okuyamba bannaabwe.
Leka twetegekere oluwummula luno era twefuule nti wabweru waliyo obunnyogovu mu VBS yaffe eno eya "Olugendo Olutaliiko Kkomo". Muyinza okuwulira empewo mu muzira era muyinza okukoowa "okunnyogoga" naye buli ali mu kkanisa ajja kunyumirwa okulinnya olusozi!
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn